হলোসিন বর্ষপঞ্জী
হলোসিন বর্ষপঞ্জী, যা হলোসিন সাল অথবা মানব সাল (এইচই) নামেও পরিচিত; হল একটি বর্ষ গণনার পদ্ধতি যা বর্তমান প্রভাব বিস্তার কারী খ্রিস্টাব্দ (অথবা কমন এরা) গণনা সালের সাথে ঠিক ১০,০০০ বছর যোগ করে। এর প্রথম বছরের অবস্থান ছিল হলোসিন ভূতাত্ত্বিক সময় এবং নব্যপ্রস্তর যুগীয় বিপ্লবের কাছাকাছি যখন মানুষেরা শিকারী-সংগ্রাহক জীবনধারা থেকে কৃষি এবং নির্দিষ্ট জনবসতির জীবনে পরিবর্তিত হয়। হলোসিন বর্ষপঞ্জীর বর্তমান বছর হচ্ছে ১২০২৪ এইচই। এইচই (HE) পদ্ধতি সর্বপ্রথম বিজ্ঞানী সিসারে এমিলিয়ানি ১৯৯৩ সালে প্রস্তাব করেন।